DA-bestuur van dorp in Witzenberg-distrik na VF Plus | News@Media
October 28, 2015 admin	Die DA-bestuurspan van Wolseley in die Witzenberg-munisipale distrik het saam met verskeie voormalige DA-lede hul bande met die DA verbreek en by die VF Plus aangesluit.
Mnr. Vic Coetzee (voorheen DA-voorsitter), mnr. Louis Havenga (voorheen DA-ondervoorsitter), mnr. Floris Fourie (voorheen DA-tesourier), mev. Elsa Coetzee (voorheen waarnemende DA-sekretaris) vorm nou saam die kern van ŉ loodskomitee wat ŉ VF Plus-tak op die dorp gaan vestig.
Verskeie mense van die bruin gemeenskappe in Witzenberg het die VF Plus die afgelope tyd ook genader en het by die tak aangesluit. Die tak sal deel vorm van die VF Plus se aksies om groot impak in die distrik te maak in aanstaande jaar se plaaslike verkiesing.
Volgens al die persone het die DA se nuwe beleidsrigting ŉ afstand geplaas tussen dié party en lede van minderhede wat tot nadeel van wit en bruin strek.
Almal het gesê hul optrede dra groot steun weg van die gemeenskap, en dat hulle sal voortgaan om met groot ywer te werk vir elke persoon in Witzenberg.
davfvf pluswitzenberg	Post navigation
Previous PostPolice constable nabbed for planning police station attackNext PostTennis officials announced for Digicall Futures	Accreditation	Recently Viewed